Lyman舞蹈劇場開鑼自評60分 對老婆愛心餐唔敢有怨言
Lyman (香𦚯宅)喺香港嘅首個舞台劇場《Unspoken》昨晚(26日)開鑼。跳完個多小時,Lyman完騷後接受訪問時依然精力十足,他自言心情略為放鬆,但仍然有很多改進地方,自評60分:「我出汗到地下都濕晒,好在dancers無跌倒,專業,我會準時放佢哋食飯。」
Lyman又感謝服裝同事為佢準備嘅緊身衫,令佢嘅麒麟臂睇落更壯,老婆嘅愛心餐亦功不可沒:「佢係好畀心機幫我keep fit ,不停整沙拉,夜晚會有少少薯片,但飲水最緊要。」問到有無食到厭,Lyman即時非常認真表示「無」、「唔會」、「完咗都係食呢啲」十分好笑。
Lyman表示今次演出因為包含戲劇部分,加上中文台詞,所以心情比《造星V》緊張,但開心有機會嘗試。而他亦有邀請寶姐欣賞,仲話為公主抱已準備好:「仲有11場都有信心keep到狀態,最感動位係其中一part ,每次做個手勢都會諗到好多嘢,我未試過咁喊,希望感動到觀眾。」
其後香太Zoe亦有一同接受訪問,她大讚Lyman中文進步不少,Lyman即時插咀表示自己重金由紐約聘請補習老師來港:「點鼓勵?所以做12場,啲人工畀晒佢。」